A Zsaruellátó nevű szervezet Facebook-oldalán jelentette be, hogy otthagyja a rendőrséget, az a fiatal rendőr, aki korábban a BRFK toborzóplakátján a rendőrség reklámarca volt. A férfi elmondja, hogy bár gyerekkora óta a rendőri pályára készült, és nagyon élvezte a munkáját, nem tud megélni a rendőri fizetéséből. Külön elkeserítőnek tartja, hogy 5 évig előreláthatóan nem is került volna magasabb beosztásba.

Arról mi is írtunk korábban, hogy a rendőrségen belül sokan fontolgatják a pálya elhagyását, mivel jelentős bérkülönbségek vannak, és sokan alig jönnek ki a fizetésükből.